ROMÂNIA

JUDEŢUL CLUJ

COMUNA VALEA IERII

CONSILIUL LOCAL

H O T Ă R Â R E

# privind rectificarea bugetului de venituri și cheltuieli al comunei Valea Ierii pe anul 2020 și aprobarea utilizării unor sume din excedent

 Consiliul Local al comunei Valea Ierii întrunit în şedinţa ordinară din data de 26.03.2020,

 Având în vedere Referatul de aprobare cu nr.998 din 23.03.2020la Proiectul de hotărâre privind rectificarea bugetului de venituri și cheltuieli pe anul 2020, propus de Primarul Comunei Valea Ierii, domnul Duma Gabriel-Alexandru, însoţit de Raportul compartimentului financiar-contabil cu nr.999 /23.03.2020 şi de Avizul comisiei de specialitate nr.1 din cadrul consiliului local;

 În conformitate cu prevederile:

* art. 129 alin. (2) lit. b) și alin. (4) lit. a) din Ordonanța de urgență a Guvernului nr.57/2019 privind Codul administrativ;
* art. 19 alin. (2) din Legea finanţelor publice locale nr. 273/2006, cu modificările şi completările ulterioare;

Ținând cont că la nivel național au fost stabilite mai multe măsuri de primă

urgență care să limiteze evoluția COVID-19, cu obligații pentru autoritățile publice locale,

Fiind îndeplinite prevederile art. 136 și art. 139 din Ordonanța de urgență a Guvernului nr.57/2019 privind Codul administrativ;

În temeiul art. 196 alin. (1) lit. a) din Ordonanța de urgență a Guvernului nr.57/2019 privind Codul administrativ;

H O T Ă R Ă Ș T E:

Art.1. Se aprobă rectificarea bugetului local pe trimestrul II anul 2020, în vederea luării unor măsuri privind protecția persoanelor peste 65 ani fără susținători, precum și a unor măsuri de sprijin pentru asigurarea persoanelor aflate în autoizolare la domiciliu , la următoarele capitole bugetare:

 Trim II

 Pentru conturile de venituri:

* **21.30.02.50** cu suma de **50,0 mii lei**

Pentru conturile de cheltuieli :

* **24.61.02.05.20.01.30** cu suma de **50,0 mii lei**

 Art.2. Se aprobă utilizarea unor sume din excedentul anului 2019 în funcție de sursa acestor sume, precum si de necesarul la această dată astfel :

|  |  |  |
| --- | --- | --- |
| Nr. crt. | Denumirea indicatorilor | Sume din excedent-lei- |
| 1 | Sume destinate acoperirii golurilor de casa pentru sectiunea functionare | **8.000 lei** |
| 2 | Total sume din excedent | **8.000 lei** |

**Art. 3.** Prezenta hotărâre se comunică prin intermediul secretarului general al comunei, în termenul prevăzut de lege, compartimentului financiar-contabil, Direcţiei Generale Regionale a Finanţelor Publice Cluj-Napoca, precum şi Prefectului Judeţului Cluj, şi se aduce la cunoştinţă publică prin afişare la sediul Consiliului Local Valea Ierii şi postare pe pagina de internet “ www.e-comune.ro/primaria-valea-ierii-cj”.

 Președinte de ședință, Contrasemnează:

 Dorin Nap Secretar general,

 Nelia-Crenguța Mariș

Nr.8 din 26.03.2020

*Prezenta hotărâre a fost adoptată cu respectarea prevederilor legale privind majoritatea de voturi, astfel: 9 voturi “pentru” din totalul de 9. Consilieri locali prezenţi: 9 din totalul de 9 consilieri locali în funcţie.*